Ylva Johansson

Ylva Julia Margareta Johansson (sündinud 13. veebruaril 1964 Huddinge vallas Rootsis) on Rootsi poliitik ja alates 1. detsembrist 2019 Euroopa Komisjoni siseasjade volinik von der Leyeni komisjonis.

Ylva Johansson on õppinud aastatel 1983–1988 Lundi Ülikoolis ja aastatel 1991–1992 Stockholmi Haridusinstituudis. Tal on magistrikraad pedagoogikas ja ta on töötanud matemaatika-, füüsika- ja keemiaõpetajana.

1988. aasta Rootsi üldvalimistel valiti Johansson Rootsi parlamenti Vasakpartei liikmena. Hiljem lahkus ta parteist ja liitus Rootsi Sotsiaaldemokraatliku Töölisparteiga.

Aastatel 1992–1994 töötas ta õpetajana, kuni peaminister Ingvar Carlsson määras ta oma valitsuses koolide ministriks. Aastatel 2004–2006 oli ta Göran Perssoni valitsuses hoolekande- ja eakate minister.

Aastatel 2014–2019 oli ta Rootsi tööhõiveminister.

Ta on olnud Rootsi parlamendi liige 4. oktoobrist 1998 kuni 30. septembrini 1991 ja 6. oktoobrist 2006 kuni 5. septembrini 2019.

Isiklikku 
Aastatel 1990–1999 oli ta abielus Rootsi poliitiku Bo Hammariga.

Alates 1998. aastast on ta olnud koos Rootsi tollase rahandusministri Erik Åsbrinkiga. Aastatel 2002–2015 olid nad ka abielus.

Tal on kolm last: Bo Hammariga 1994. aastal sündinud kaksikud ja Erik Åsbrinkiga 2000. aastal sündinud poeg.

Viited

Rootsi poliitikud
Euroopa Komisjoni volinikud
sündinud 1964